b'\n_START_ARTICLE_\nRaakaa peli\xc3\xa4\n_START_SECTION_\nJuoni\n_START_PARAGRAPH_\nVince Majestyk (Bronson) viljelee meloneja maatilallaan. H\xc3\xa4n ei tahdo mill\xc3\xa4\xc3\xa4n saada sadolleen poimijoita paikallisv\xc3\xa4est\xc3\xb6st\xc3\xa4 mutta saa lopulta kiertelev\xc3\xa4st\xc3\xa4 porukasta poimijat tilalleen. Bobby Kopas- niminen mies tuputtaa omia ty\xc3\xb6ntekij\xc3\xb6it\xc3\xa4\xc3\xa4n Majestykin hommiin pienell\xc3\xa4 rahalla mutta Vince kielt\xc3\xa4ytyy. Bobby uhkaa Vincea aseella ja silloin Vince pahoinpitelee t\xc3\xa4m\xc3\xa4n. H\xc3\xa4net vied\xc3\xa4\xc3\xa4n putkaan, jossa h\xc3\xa4nen tielleen osuu mafian palkkamurhaaja Frank Renda (Lettieri), jonka uhkailujen ja rahatarjousten edess\xc3\xa4 Vince ei taivu. Renda ottaa t\xc3\xa4m\xc3\xa4n henkil\xc3\xb6kohtaisena loukkauksena ja putkasta p\xc3\xa4\xc3\xa4sty\xc3\xa4\xc3\xa4n alkaa vandalisoida Vincen tilaa. Siit\xc3\xa4 alkaa kamppailu n\xc3\xa4iden kahden v\xc3\xa4lill\xc3\xa4.\n_START_SECTION_\nArvioita\n_START_PARAGRAPH_\nVideo-oppaassa vuodelta 1994 Sam Inkinen kutsuu Raakaa peli\xc3\xa4 perusbronsonilaiseksi toiminnaksi ja antaa sille kaksi t\xc3\xa4hte\xc3\xa4 viidest\xc3\xa4, mik\xc3\xa4 vastaa sanallista arviota \xe2\x80\x9dkeskinkertainen\xe2\x80\x9d.'